Source: http://docplayer.fi/694884-Kansallisaarteita-kaikille-museoviraston-saavutettavuussuunnitelma.html
Timestamp: 2016-10-23 10:06:55+00:00
Document Index: 13073735

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

⭐KANSALLISAARTEITA KAIKILLE. - Museoviraston saavutettavuussuunnitelma
KANSALLISAARTEITA KAIKILLE. - Museoviraston saavutettavuussuunnitelma
Download "KANSALLISAARTEITA KAIKILLE. - Museoviraston saavutettavuussuunnitelma"
1 KANSALLISAARTEITA KAIKILLE - Museoviraston saavutettavuussuunnitelma 12 Toimittajat: Tapani Sainio ja Helena Edgren Taitto: Mikko Rautala Julkaisija: Museovirasto Nervanderinkatu 13 PL HELSINKI puh. (09) Kansikuva: Turun linnanpihan kiveystä. Antti Suna, MV. Takakansi: Louhisaaren kartanolinnaan valmistettu biedermeier-tuolin pienoismalli. Lea Värtinen, MV. ISBN (nid.) / ISBN (pdf) Painopaikka Yliopistopaino, Helsinki3 Sisällys Tiivistelmä Sesam aukene! 5 2. Saavutettavuudesta hyötyvät kaikki 8 3. Tulevaisuuden asiakkaat Saavutettavuus Museovirastossa Viestintä Esteetön pääsy nähtävyyskohteisiin Asiakaspalvelu Näyttelyt Kulttuuriperintökasvatus Arkistot, esinekokoelmat ja kirjastot Museovirasto saavutettavana työpaikkana Päätöksenteon avoimuus Toimenpide-ehdotuksia LIITTEET 35 Tausta-aineisto verkossa 35 Työkaluja viestinnän saavutettavuuden lisäämiseen 35 Saavutettavuuskirjallisuutta ja -linkkejä 39 34 Tiivistelmä Saavutettavassa kulttuurikohteessa jokaisella on mahdollisuus päästä osalliseksi kulttuuriperinnöstä. Saavutettavuutta edistetään Museovirastossa lisäämällä kykyä havaita sen esteitä ja tekemällä konkreettisia parannuksia. Saavutettavuuden huomiooon ottaminen on luonteva osa henkilökunnan asennetta ja toimintatapoja. Saavutettavuussuunnitelma kattaa Museoviraston tilat, toiminnan ja tiedon. Suunnitelma selkiyttää Museoviraston suhtautumista kulttuurihistoriallisesti arvokkaiden rakennusten esteettömyyden parantamiseen. Se selvittää, miten erityisryhmien apuvälineitä ja palveluita tulee täydentää museoissa ja muissa käyntikohteissa. Suunnitelma esittää myös, miten näyttelyitä sekä arkistojen, kirjaston ja kokoelmien palveluita voi kehittää eri ryhmille sopivammiksi sekä miten saavutettavuutta edistetään viestinnässä ja viestinnän keinoin. Saavutettavuutta voidaan usein edistää pienilläkin ratkaisuilla, jotka eivät välttämättä maksa paljon. Se kannattaakin ottaa huomioon jo suunnittelun alkuvaiheessa. Saavutettavuus ei ole aina enemmän, vaan ennen kaikkea paremmin. Toimenpiteiden suunnittelussa ja toteutuksessa kannattaa olla yhteydessä käyttäjiin ja hyödyntää heidän asiantuntemustaan. Pitkäjänteinen ja suunnitelmallinen yhteistyö on antoisaa kaikille osapuolille. Saavutettavuussuunnitelman loppuun on koottu liitteitä, joissa on tietoa suunnitelmaan liittyvistä selvityksistä sekä apuneuvoja käytännön työhön. Aarrematojen ketju. Kansanuskomuksen mukaan aarremato johdattaa kätketyn aarteen luo. Lauri Putkonen. 45 1. Sesam aukene! Laajamittainen saavutettavuustyö alkoi Museovirastossa vuonna 2004, jolloin Museoviraston koordinoima eurooppalainen hanke Access to Cultural Heritage (ACCU) käynnistyi. Hankkeen myötä kertynyt tieto ja syntyneet verkostot haluttiin hyödyntää ja juurruttaa saavutettavuusajattelu Museoviraston arkityöhön. Saavutettavuus on jo yhtenä painopistealueena Museoviraston toimintaja taloussuunnitelmassa Tehokkaimmaksi keinoksi nähtiin kuitenkin Museoviraston keskeiset toiminnot kattavan saavutettavuussuunnitelman laatiminen. Selkeä saavutettava Museovirasto -työryhmä asetettiin joulukuussa Sesam-työryhmäksi kutsutun asiantuntijoiden joukon tehtävänä oli laatia saavutettavuussuunnitelma, joka määrittelee Museoviraston tavoitteet kulttuuriperinnön saavutettavuuden edistäjänä sekä alustavat toimenpideehdotukset tavoitteiden saavuttamiseksi. Työryhmä, johon kuului 28 jäsentä, jaettiin kuuteen asiantuntijaryhmään. Ne keskittyivät Museoviraston toiminnan eri osa-alueisiin. Työtä ohjasi ja koordinoi sihteeristö, jossa oli edustaja kaikista työryhmistä. Seesami on Afrikasta kotoisin oleva yksivuotinen yrtti Sesamum indicum, jota nykyisin viljellään enimmäkseen Intiassa, Kiinassa ja joissakin Afrikan maissa. Siemenistä puristetaan seesamiöljyä ja valmistetaan leipää tai makeisia. Seesam aukene oli Tuhannen ja yhden yön tarujen puunhakkaaja Ali Baban taikasana, jolla rosvoluolan ovi avautui. Kun seesaminsiemenet ovat kypsiä, niiden kota napsahtaa auki singoten siemenet ympäristöön siis sesam aukenee! Kurkista museoon. Löydätkö esteitä? Mikko Karhula, MV. 56 Asiantuntijaryhmät työskentelivät itsenäisesti ennalta asetettujen ohjeistusten mukaan ja käsittelivät omaan sektoriinsa liittyviä kysymyksiä. Koko saavutettavuussuunnitelman valmistelutyö organisoitiin siten, että mahdollisimman laaja näkemys kaikilta Museoviraston toiminnan osa-alueilta saatiin mukaan. Tavoitteena oli myös ankkuroida saavutettavuusasiat mahdollisimman lähelle työntekijöitä ja työn arkea jo suunnitelman tekovaiheessa. Työryhmän toimikausi alkoi ja päättyi Asiantuntijaryhmät luovuttivat sihteeristölle työnsä Sihteeristö viimeisteli ehdotuksen saavutettavuussuunnitelmaksi ja luovutti sen Museoviraston johtoryhmälle Saavutettavuussuunnitelmatyöstä vastasi intendentti Helena Edgren. Työn ohjauksesta ja koordinoinnista vastaavan sihteeristön puheenjohtajana toimivat koordinaattori Ulla Salmela ( asti) ja koordinaattori Tapani Sainio ( lähtien). Sihteeristöön kuuluivat intendentti Helena Edgren, apulaistutkija Hanna Forssell, arkkitehti Marja Ivars, suunnittelija Eeva Kukko, tutkija Pirkko Madetoja, tutkija Ismo Malinen, tiedottaja Lea Murto- Orava, koordinaattori Tapani Sainio, koordinaattori Ulla Salmela, museonhoitaja Aino-Maija Tiensuu sekä vs. museolehtori Minna Tuulas. Asiantuntijaryhmät ja niiden jäsenet sekä työtä ohjanneet peruskysymykset Rakennusperintö ja muinaisjäännökset Miten Museovirasto suhtautuu kulttuurihistoriallisesti arvokkaiden rakennusten ja muinaisjäännösten fyysiseen esteettömyyteen? Miten Museoviraston hallinnoimien rakennusten saavutettavuutta voidaan edistää? Osa Sesam-työryhmää koolla. Mervi Saarenmaa, MV. 67 Arkkitehti Marja Ivars, intendentti Selja Flink, rakennusmestari Sampsa Karvinen, tutkija Olli Soininen, yli-intendentti Helena Taskinen, tutkija Antti Suna, näyttelysihteeri Reetta DeWan. Näyttelysuunnittelu ja -tekniikka Miten näyttelyiden suunnittelussa otetaan huomiooon erilaiset kävijät? Saako museotarjonnasta irti elämyksiä ja tietoa, vaikka taustatietämys aiheesta olisi niukkaa tai lukeminen olisi hankalaa? Museomestari Reijo Pasanen, suunnittelija Raija Pirilä, tutkija Ismo Malinen, tutkija Jouni Kuurne, piirtäjä Mikko Rautala. Kulttuuriperintökasvatus Miten museo-opetuksessa ja kulttuuriympäristökohteissa otetaan huomioon kaikki kävijäryhmät? Näkyvätkö erilaisten ryhmien kiinnostuksen kohteet näyttelyiden sisällöissä? Apulaistutkija Hanna Forssell, projektisihteeri Minna Tuulas, yli-intendentti Leena Ruonavaara. Asiakaspalvelu Miten uudet kävijät toivotetaan tervetulleiksi museoihin ja muihin kulttuurikohteisiin? Miten erilaisia tiedontarvitsijoita palvellaan? Minkälainen apuvälinevalikoima kohteissa on? Museonhoitaja Aino-Maija Tiensuu, tutkimusavustaja Päivi Hartikainen, tutkija Jouni Marjamäki, kirjastosihteeri Tiina Salminen, arkistonhoitaja Sanna Saunaluoma. Kirjasto, arkistot ja kokoelmat Miten erilaiset ryhmät ja käyttäjät pääsevät tutustumaan kirjastoon ja arkistoihin sekä kokoelmiin, jotka eivät ole esillä näyttelyissä? Tallennetaanko kokoelmiin erilaisten kohderyhmien kulttuuriperintöä? Tutkija Pirkko Madetoja, erikoistutkija Pirkko Hakala, kirjastonjohtaja Tuija Siimes. Viestintä Tavoittaako Museoviraston tiedotus tehokkaasti erilaisia asiakasryhmiä? Viestitäänkö vaihtoehtoisilla tavoilla? Onko viestintä esteetöntä? Tiedottaja Lea Murto-Orava, toimistosihteeri Jaana Pietilä, suunnittelija Eeva Kukko, koordinaattori Tapani Sainio. Suunnitelman kommentointi Saavutettavuussuunnitelman luonnosta ovat kommentoineet Kuulonhuoltoliitto ry:n, Kynnys ry:n, Näkövammaismuseon, Suomen Design for All -verkoston koordinaattorin, Valtion taidemuseon Kulttuuria kaikille -palvelun sekä Museoviraston eri osastojen edustajat. 78 Louhisaaren kosketeltava pienoismalli toteutettiin Museoviraston ja Varsinais-Suomen näkövammaiset ry:n yhteistyönä. Eeva Kukko, MV. 2. Saavutettavuudesta hyötyvät kaikki Museovirasto vaalii Suomen aineellista kulttuuriperintöä: tallentaa, tutkii ja jakaa tietoa. Museovirasto on kulttuuri- ja tutkimuslaitos sekä suojeluviranomainen, joka palvelee monipuolisesti kansalaisia, päättäjiä, museoalan ammattilaisia, tutkijoita ja opiskelijoita. Museoviraston arvoja ovat avoimuus, aktiivisuus ja asiantuntijuus. Museoviraston moninaiset tehtävät on koottu kolmeksi päätulosalueeksi: kulttuuriympäristö, museot ja näyttelyt sekä museotoimen kehittäminen. Kulttuuriympäristö -päätulosalueella toimivat arkeologian osasto ja rakennushistorian osasto. Museot ja näyttelyt -päätulosalueella toimii Suomen kansallismuseo. Se vastaa myös 16 muun museon toiminnasta. Lisäksi Museovirastolla on hallinnassaan linnoja ja muita yleisölle avoinna olevia kohteita. Kulttuuriperintö on yhteistä pääomaa ja sitä koskeva tieto kuuluu kaikille. Saavutettavuuden parantamisella edistetään kaikkien pääsyä osalliseksi kulttuuriperinnöstä, eikä sitä voi rajata koskemaan vain tiettyjä erityisryhmiä. Saavutettavassa kulttuurikohteessa palvellaan hyvin monenlaisia kävijöitä. Kaikilla on mahdollisuus osallistua ja saada elämyksiä. Helppo ja esteetön tiedon saaminen, liikkuminen, näkeminen, kuuleminen ja vuorovaikutus lisäävät saavutettavuutta. 89 Museoviraston keskeinen tehtävä on kulttuuriperinnön vaaliminen ja säilyttäminen tuleville sukupolville. Kulttuuriperinnön suojeluun liittyvän viranomaistehtävän ja saavutettavuuden takaamisen välillä esiintyy usein jännitettä. Kohteiden monimuotoisuudesta johtuen mitään yhtä yleisratkaisua saavutettavuuden parantamiseksi ei ole olemassa. Eri kohteissa on sovellettava erilaisia ratkaisuja ja huomioitava sekä kohteen erityispiirteet että kävijöiden tarpeet. Käytännössä kohteet tulee priorisoida, sekä määritellä yhdessä käyttäjien kanssa, mikä on kohtuullisen saavutettavuuden taso kussakin kohteessa. Saavutettavuus koostuu useista osa-alueista. Kokonaisvaltaisessa tarkastelussa otetaan huomioon rakennetun ympäristön esteettömyys, saavutettavuus eri aistien avulla, tiedon ja viestinnän saavutettavuus, taloudellinen saavutettavuus sekä sosiaalinen ja kulttuurinen saavutettavuus. Näihin kaikkiin vaikutetaan myös päätöksenteon ja asenteiden avulla. Esteettömyys liittyy etenkin toimintarajoitteisten ihmisten mahdollisuuksiin. Ollakseen saavutettavaa kohteen, palvelun tai tarjonnan on oltava myös mahdollisimman esteetöntä eli erilaisten ihmisten käyttöön soveltuvaa. Museoviraston saavutettavuussuunnitelmassa esteettömyys-käsitettä on käytetty erityisesti fyysisen saavutettavuuden sekä verkkopalveluiden saavutettavuuden yhteydessä. Design for All tarkoittaa sellaisia suunnitteluun liittyviä strategioita ja keinoja, joilla edistetään ympäristöjen, tuotteiden ja palveluiden käytettävyyttä, saavutettavuutta ja esteettömyyttä kaikille käyttäjille. Kaikille suunnittelun ideologiaa on syytä noudattaa myös Museovirastossa tiloja ja palveluita suunniteltaessa. Museovirasto liittyi Suomen Design for All -verkostoon syksyllä Saavutettavuussuunnitelman avulla saavutettavuus vakiinnutetaan osaksi Museoviraston kaikkea toimintaa suunnittelusta toteutukseen. Avoimuus, selkeys, käytettävyys ja esteettömyys ovat Museovirastossakin saavutettavuuden avaimia. On helpompaa hyväksyä muita kulttuureita edustavat ihmiset ja ilmiöt, kun kulttuurinen itsetunto on vahva. Urho Kekkosen museoon Tamminiemeen voi tutustua kohopainetun pohjapiirroksen avulla. Mikko Karhula, MV. 910 3. Tulevaisuuden asiakkaat Saavutettavuussuunnitelmassa esitetyt tavoitteet ja toimenpide-ehdotukset ovat lähteneet pitkälti nykytilanteessa havaituista puutteista. Ehdotetuilla toimenpiteillä vaikutetaan kuitenkin pitkälle tulevaisuuteen. Toimenpiteitä toteutettaessa onkin tunnistettava jo käynnissä olevat väestölliset ja yhteiskunnalliset muutokset sekä otettava huomioon niiden vaikutukset Museoviraston asiakaskuntaan. Tulevaisuudessa ikääntyneiden henkilöiden osuus Suomen väestöstä kasvaa. Tämä korostaa erityisesti helpon liikkumisen ja häiriöttömien kuuntelu- ja katseluolosuhteiden tärkeyttä sekä mahdollisuutta elinikäiseen oppimiseen. Yhteiskuntamme muuttuu myös kaiken aikaa monikulttuurisemmaksi. Tämä ei tarkoita pelkästään palveluiden tarjoamista maahanmuuttajille vaan myös sitä, että museot ja muut kulttuuriperintökohteet tarjoavat hedelmällisen ympäristön kulttuurien väliselle dialogille. Internetin käyttö yleistyy koko ajan. Ihmiset työskentelevät ja viettävät entistä enemmän aikaa tietoverkoissa. Sosiaaliset verkostot siirtyvät osittain virtuaalisiin maailmoihin. Kansalaiset käyttävät kulttuuriperintöön ja -ympäristöön liittyviä asiointi- ja viihdepalveluita. Samaan aikaan on vaarana, että tietoyhteiskuntakehityksestä syrjäytyneet henkilöt jäävät vaille olennaista tietoa. Museo- ja näyttelykäyntien rinnalle muodostuu vaihtoehtoisia tapoja saada tietoa historiasta ja kulttuurista. Aiemmin vain tietoa vastaanottaviksi kävijöiksi tunnistetut ihmiset tuovat omat tulkintansa historiasta virallisten tahojen edustamien käsitysten rinnalle. Kulttuuriympäristö ymmärretään paremmin kokonaisuutena, joka erilaisin tavoin kertoo historiasta sekä ihmisen vaikutuksesta ympäristöönsä. Vapaa-ajan ja kulttuurin keskus. Helsingin Tennispalatsissa on 14-salinen elokuvateatteri, kaksi museota, ravintoloita sekä liikkeitä. Mikko Karhula, MV. 1011 4. Saavutettavuus Museovirastossa Suunnitelmaa laadittaessa saavutettavuutta Museovirastossa tarkasteltiin kahdeksan osa-alueen kautta. Ne ovat osittain päällekkäisiä, sillä samat asiat kertautuvat eri työtehtävissä hieman erilaisista näkökulmista. Kunkin osa-alueen kohdalla kuvataan nykytilanne ja tavoitteet. Saavutettavuussuunnitelman loppuun, lukuun 5, on koottu toimenpide-ehdotukset Viestintä Nykytilanne Viestintä tukee Museoviraston toiminta-ajatuksen toteutumista ja päämäärien saavuttamista. Viestintä on keskeinen osa Museoviraston kaikkea toimintaa. Toimiva sisäinen viestintä on ulkoisen viestinnän edellytys. Sisäisellä viestinnällä varmistetaan, että koko henkilökunnalla on käytettävissään toiminnan tavoitteiden ja työn tekemisen kannalta oleellinen tieto. Sisäisellä viestinnällä tuetaan yhteistyötä ja vuorovaikutusta sekä tehostetaan toimintaa. Sisäisen viestinnän kohderyhmä on henkilökunta. Tärkein sisäisen viestinnän väline on intranet. Se on Museoviraston sisäinen verkkopalvelu, jossa on mm. palvelussuhteeseen, menettelytapoihin ja käytäntöihin, toiminnan suunnitteluun ja seurantaan sekä työhyvinvointiin liittyvää tietoa. Tärkeä osa intranetiä on viraston sisäinen verkkolehti Lippo, jossa julkaistaan ajankohtaisia Museovirastoon ja sen toimintaan liittyviä uutisia taustatietoineen. Ilmoitustauluja käytetään sisäiseen tapahtumailmoitteluun. Erityinen kohderyhmä ovat museoiden näyttelyvalvojat, joiden pääsy sähköpostiin ja verkkoon ei ole vielä aukotonta. Ulkoisen viestinnän kohderyhmien kirjo on laaja ja ryhmien koko vaihtelee kaikista kansalaisista hyvinkin pieniin ryhmiin. Kohderyhmiä ovat mm. tiedotusvälineet, muut viranomaiset, maankäytön suunnittelijat, museoalan ammattilaiset, tutkijat, opiskelijat ja koululaiset, harrastajat sekä erilaiset seurojen ja järjestöjen jäsenet, matkailijat, eläkeläiset, lapset, eri tavoin toimintaesteiset henkilöt sekä maahanmuuttajat. Museoviraston tiedotus tekee, editoi ja välittää medialle virastoa koskevat tiedotteet sekä tiedotteet viraston antamista lausunnoista. Kaikki lehdistötiedotteet ovat myös verkossa ja lehdistökuvat välitetään medialle pääsääntöisesti verkkosivujen kautta. Museot hoitavat näyttely- ja tapahtumatiedottamisensa itse. Museoiden ja linnojen näyttelyiden ja tapahtumien markkinointiviestinnässä käytetään useita välineitä: markkinointikirjeet, esitteet, tapahtumaesitteet ja -ilmoitukset, kutsukortit ja julisteet sekä osallistumiset erilaisiin markkinointitapahtumiin. Yleisölle jaettavia esitteitä on käytössä kymmeniä: ns. yleisesitteitä, museoiden ja muiden kohteiden esitteitä sekä osastojen ja yksiköiden esitteitä. Esitteiden ulkoasu sekä sisällön määrä ja laatu ovat hyvin vaihtelevia. Esitteet suunnitellaan ja toteutetaan enimmäkseen virkatyönä. 1112 Myös verkkosivut ovat tärkeä markkinointikanava. Lisäksi tietoja kohteista, näyttelyistä ja tapahtumista ylläpidetään Internetin tapahtuma- ja palveluportaaleissa. Museot ja linnat käyttävät markkinoinnissaan myös maksullisia ilmoituksia. Museovirastolla on ollut verkkosivut vuodesta 1997 lähtien. Sivut uusittiin sekä rakenteeltaan että tekniseltä toteutukseltaan vuosina Sivut ovat suomeksi, ruotsiksi ja englanniksi. Englanninkieliset sivut ovat muita kieliversioita suppeammat. Vuonna 2006 Museoviraston verkkosivuilla oli käyntejä eli sivulatauksia noin kappaletta. Verkkosivujen suunnittelussa ja toteutuksessa noudatettiin tärkeimpiä saavutettavuutta koskevia ohjeistuksia sekä julkisten verkkopalvelujen laatukriteereitä. Sivuston rakenne ja käyttöliittymä ovat selkeät, ja ne toimivat myös esimerkiksi näkövammaisten apuvälineillä. Sivuston rakenne suunniteltiin mallikäyttäjämäärittelyn avulla sisällöllisen saavutettavuuden maksimoimiseksi. Tekniikaltaan sivut noudattavat tärkeimpiä saavutettavuusstandardeja. Ne ovat mm. laitteistosta riippumattomat (toimivat eri teknisissä ympäristöissä ja selaimissa), skaalautuvia (sivun kokoa voidaan suurentaa/pienentää erilaisilla näytöillä) ja kuvissa on tekstivastineet (ns. alt-tekstit). Museoviraston verkkosivusto esiteltiin esimerkkinä erinomaisesta esteettömyydestä julkishallinnon verkkopalveluiden laatukilpailussa vuonna Kohteiden ja asiakaspalvelupisteiden saavutettavuusinformaatio on esitelty verkkosivuilla vaihtelevasti. Museoviraston palvelimella on ulkoisten verkkosivujen rinnalla myös useita ns. erityissivustoja (esim. verkkonäyttelyitä ja tietokantoja). Sivustot on tehty yksittäisinä projekteina ja niiden ulkoasu ja rakenne vaihtelevat. Erityssivustot ovat pääsääntöisesti vain suomeksi. Lisäksi Museovirasto tarjoaa suomalaisille museoille Museoverkko-palvelua, jonka kautta on saatavissa aineistoja, joita ei voida julkaista julkisessa verkossa. Rakennusperinto.fi on ympäristöministeriön ja Museoviraston toteuttama kansalaisportaali. Palvelussa on koottu rakennusperintöä koskeva keskeinen tieto ja linkit samaan osoitteeseen. Tavoitteet Ajantasaisen, luotettavan ja saavutettavan verkkoviestinnän ansiosta tieto on saavutettavissa ajasta ja paikasta riippumatta. Viestinnän sisältö on luotettavaa ja rakenne selkeää. Kaiken viestinnän kieli on ymmärrettävää ja selkeää yleiskieltä. Toimiva sisäinen viestintä on ulkoisen viestinnän edellytys. Kaikkien työntekijöiden tulee voida käyttää tärkeimpiä sisäisiä viestintävälineitä (sähköposti ja intranet) tehtävästä ja yksiköstä riippumatta. Viraston ulkoisessa viestinnässä otetaan entistä paremmin huomioon monimuotoisten kohderyhmien tarpeet. Viestit räätälöidään sekä kohderyhmän että välineen mukaan. 1213 Museoviraston ja museoiden esitekirjoa. Olli Ruikka, MV. Lehdistötiedotteiden rakenne ja sisältö noudattavat journalistisia perussääntöjä. Jakelu toteutetaan nykyaikaisilla välineillä ja kohdennetaan aiheen ja / tai alueen perusteella. Medioiden tasapuolisen kohtelun ja saavutettavuuden varmistamiseksi kaikki tiedotteet ovat luettavissa myös verkkosivuilta. Museoviraston verkkoviestinnän laatu pidetään mahdollisimman hyvällä tasolla. Verkkoaineistojen sisällön ja ajantasaisuuden sekä verkkosivujen saavutettavuuden tarkistus on jatkuvaa. Myös erikoissivut noudattavat tärkeimpiä saavutettavuuskriteerejä. Sekä verkkosivujen että painotuotteiden ulkoasu on selkeä. 1314 Hämeen linna - rakennettu saavuttamattomaksi. Lauri Putkonen Esteetön pääsy nähtävyyskohteisiin Nykytilanne Museoviraston hallinnassa on yli 400 rakennusta ja muuta kohdetta. Tässä luvussa keskitytään yleisölle avoinna olevien museoiden, linnojen ja muinaisjäännösten saavutettavuuteen. Suomen kansallismuseon museoista ainoastaan Kansallismuseo-rakennus on alun perin museoksi suunniteltu. Kaikki muut museot sijaitsevat vanhoissa, yleensä asuinkäytössä olleissa kulttuurih istoriallisesti arvokkaissa rakennuksissa, jotka on sisustettu museokäyttöön. Pääsy linnoihin ja linnoituksiin on niiden puolustustarkoituksen mukaisesti tehty alun perin mahdollisimman vaikeaksi. Muinaisjäännökset ovat usein jo sijaintinsa vuoksi melko vaikeasti saavutettavia. Muun muassa yleisöä kiinnostavien kalliomaalausten luokse on vaikea päästä. Museoviraston kohteissa saavutettavuutta on laajimmin mietitty ja toteutettu Kansallismuseon peruskorjauksen yhteydessä. Louhisaaressa fyysistä saavutettavuutta kartoitettiin vuonna Kulttuurien museossa on tehty tarkistuslistojen mukainen saavutettavuuskartoitus syksyllä Seurasaaren ulkomuseoalueella ja Turun linnassa kartoitukset on aloitettu vuonna15 Vuonna 2008 yleisölle avautuvassa uudessa Suomen merimuseossa saavutettavuusvaatimukset on voitu ottaa huomioon jo tilojen ja toimintojen suunnittelussa. Kartoitus Rakennusperinnön esteettömyyttä käsitellyt asiantuntijaryhmä teki Museoviraston hallinnoimille kohteille esteettömyysluokittelun (verkossa osoitteessa pdf). Seurasaaren ja Louhisaaren lisäksi Turun ja Kajaanin linnan sekä Rapolan ja Hvitträskin saavutettavuutta arvioitiin tarkemmin. Luetteloon merkittiin kohteen kävijämäärä ja määriteltiin sen esteettömyysluokka kahdella numerolla, joista ensimmäinen kertoo pääsyn kohteen luokse ja toinen pääsyn kohteen sisälle. Esimerkiksi linnoissa jo niiden juurelle pääseminen voi olla elämys. Osa kohteista ei ole yleisölle tarkoitettuja nähtävyyskohteita. Suomussalmen Värikallion kalliomaalauksille pääsyä on helpotettu kulkusillan avulla. Helena Taskinen, MV. 1516 Luokittelun perusteella täysin esteettömiksi kohteista osoittautuivat ainoastaan äskettäin kunnostetut Suomen kansallismuseo ja Runebergin koti Porvoossa. Linnat ja muinaisjäännökset todettiin vaikeimmin saavutettaviksi. Kohteiden tyypillisin arvosana on 2/3. Se tarkoittaa, että joitakin esteitä on sekä sisäänkäynnissä että sisätiloissa. Merkittyjä pysäköintipaikkoja liikuntaesteisille ei ole yhdessäkään kohteessa. Erityiseksi ongelmaksi havaittiin, että kohteiden opasteita suunnitellaan monella taholla, eikä yhtenäisiä ohjeita ole. Tavoitteet Museoviraston hallinnoimien rakennusperintökohteiden ja muinaisjäännösten hoidossa otetaan saavutettavuus esimerkillisesti huomioon. Museovirasto määrittelee, miten saavutettavuus on sovitettavissa antikvaarisiin linjauksiin, joita tehdään erityisesti korjausrakentamiseen, restaurointiin ja kohteiden hoitoon liittyvissä asioissa. Esteet tulee ensisijaisesti poistaa arvokkaimmista, monipuolisimmista ja sisällöllisesti kiinnostavimmista kohteista. Hyvä fyysinen saavutettavuus järjestetään mahdollisimman moneen kohteeseen antikvaariset tekijät huomioon ottaen. Antikvaaristen arvojen ja saavutettavuuden ristiriidat ratkaistaan tapauskohtaisesti perustellusti. Ratkaisuja tarkastellaan ajoittain uudelleen. Etenkin museokohteissa aitous ja alkuperäisyys ovat arvoja, mutta monia kohtia (esimerkiksi kuistit ja ulkoportaat) on muutettu aikaisemminkin. Saavutettavuus paranee aina kun luokse pääseminen helpottuu. Vähimmäisvaatimus on sisäänkäynnin esteettömyyden parantaminen aina kun se on mahdollista. Suositaan rinnakkaisratkaisuja, esimerkiksi sisääntulossa, jos yhden oven tie ei ole arkkitehtonisesti tai kulttuurihistoriallisesti sovitettavissa kohteeseen. Fyysistä esteellisyyttä voidaan kompensoida muilla keinoilla, esimerkiksi tarjoamalla vaihtoehtoisia tapoja tutustua paikkoihin, joihin pääsyä ei voida järjestää. Kohteiden peruskorjauksissa saavutettavuus arvioidaan ja toimenpiteet sovitaan tapauskohtaisesti. Museovirasto toimii lausunnonantajana, tilaajana ja rakennuttajana niin, että saavutettavuusasiat otetaan huomioon. Toimitilat ja palvelut suunnitellaan Design for All -periaatteen mukaisesti kaikille käyttäjille saavutettaviksi, käytettäviksi ja esteettömiksi. Kohteiden opastejärjestelmiä kehitetään saavutettavammiksi yhteisen ohjeiston mukaisesti. 1617 Kuva-arkiston aineistoon voi tutustua sekä verkossa että paikan päällä. Mikko Karhula, MV Asiakaspalvelu Nykytilanne Museovirasto palvelee monipuolisesti laajaa asiakaskuntaa. Asiakkaita palvellaan museoissa, arkistoissa, kirjastoissa ja kokoelmista vastaavissa yksiköissä. Asiakaspalvelua on myös rakennussuojeluun ja muinaisjäännöksiin sekä esineelliseen kulttuuriperintöön liittyvä puhelimitse ja sähköpostitse annettu neuvonta ja tiedonvälitys. Tässä luvussa asiakaspalvelua on tarkasteltu lähinnä museoiden henkilökohtaisen asiakaspalvelun näkökulmasta. Museoiden toiminnassa otetaan huomioon useita asiakasryhmien erityispiirteitä, kuten kielija ikäjakaumat. Museot järjestävät opastuksia useilla eri kielillä. Lisäksi muutamissa kohteissa opastuksia on mahdollisuus kuunnella eri laitteilla ja saada matkapuhelinpalveluina. Tarvittaessa on järjestetty opastuksia myös selkokielellä ja viittomakielellä. Työpajatoimintaa on suunnattu erityisesti lapsille ja nuorille. Suurimpien museoiden palveluvalikoimaan kuuluvat myös opetuspaketit. Asiakaspalvelussa työskentelevälle henkilökunnalle on järjestetty koulutusta mm. kuvalukemisesta ja näkövammaisten kävijöiden opastuksesta, eri tavoin vammaisten ihmisten kohtaamisesta sekä monikulttuurisuudesta. Kartoitus Asiakaspalvelu-asiantuntijaryhmä kartoitti kesällä 2006 Museoviraston kohteiden ja toimipisteiden saavutettavuutta henkilökunnalle kohdistetulla kyselyllä (verkossa osoitteessa fi/tiedostot/f7492c77.pdf). Henkilökohtaisten asiakaskontaktien määrä oli yhteensä noin kappaletta. 1718 Vastausten perusteella tyytyväisiin asiakkaisiin pyrkivässä palveluketjussa otetaan erilaiset kävijäryhmät joustavasti huomioon jo ennen heidän saapumistaan. Asiakaspalveluketjun vahvoja lenkkejä ovat henkilökunnan positiivinen asenne ja halukkuus monimuotoiseen palveluun sekä oppimiseen. Yhdessä kohteessa, Hämeen linnassa, on myös saavutettavuusvastaava. Heikkoja lenkkejä ketjussa ovat esteelliset sisääntuloväylät, puutteelliset ulko- ja sisäopasteet, kohteiden portaat, hissittömyys, huono valaistus sekä liikkumista, kuulemista ja näkemistä helpottavien apuvälineiden vähäisyys. Asiakaspalvelun iloa. Museokävijän ensimmäinen kontakti on usein lippukassan hoitaja. Hanna Forssell, MV. Erityinen ongelma ovat kausiluontoisesti avoinna olevat museot, joiden henkilökunta vaihtuu lähes vuosittain. Henkilökunta on perehdytettävä ja koulutettava aina ennen museoiden avoinnaolokauden alkua. Tavoitteet Asiakaspalvelu on asiantuntevaa, joustavaa sekä erilaiset väestöryhmät ja asiakkaiden tarpeet huomioon ottavaa. Laadukas asiakaspalvelu on osa koko organisaation palveluketjua, jonka tavoitteena on tyytyväinen asiakas. Henkilökunta tuntee Museoviraston kaikki palvelut. Asiakkaat ohjataan suorinta tietä oikeaan paikkaan. Toimipisteissä on riittävästi saavutettavuutta parantavia teknisiä apuvälineitä sekä mahdollisuus tulkkaus- ja opastuspalveluihin. Selkeät käyttöohjeet ovat asiakkaiden saatavilla. Asiakaspalautteen keräämistä ja hyödyntämistä tehostetaan. Palautteen perusteella saatu tieto nykyisistä ja tulevista asiakasryhmistä parantaa henkilökunnan valmiuksia asiakkaan tarpeista lähtevään palveluun. Asiakaspalvelukartoituksessa ilmi tulleet tekniset puutteet korjataan. 1819 Nautitko lukemisesta vai hukutko tietoon? Markku Haverinen, MV Näyttelyt Nykytilanne Näyttelyiden saavutettavuutta arvioitaessa ja kehitettäessä on otettava huomioon kaikki näyttelysuunnittelun osa-alueet. Saavutettavuus on siten huomioitava näyttelyiden sisällöissä niihin tulevien fyysisten rakenteiden, materiaalien ja vitriinien suunnittelussa näyttelyissä olevien tekstien ja kuvamateriaalin taitossa ja sijoittelussa näyttelyiden valaistuksessa mahdollisen äänimaailman toteuttamisessa kiertotavan suunnittelussa näyttelyihin tulevien interaktiivisten osioiden ja erilaisten AV-tuotantojen integroimisessa toimivaksi osaksi näyttelyitä erilaisten apuvälineiden ja kosketeltavien esineiden suunnittelussa Museovirastolla on lukuisia erilaisia kohteita, museoita, linnoja, linnoituksia ja kartanoita ym., joissa on säännöllistä näyttelytoimintaa. Merkittävin ja laajin näyttelytoiminta on Kansallismuseossa. Muissakin yleisökohteissa on perusnäyttelyiden lisäksi runsaasti eri kestoisia vaihtuvia näyttelyitä. Osa niistä on museoiden omaa tuotantoa, mutta osa tulee valmiina, muiden tekeminä näyttelyinä. Museoviraston yleisökohteiden näyttelytoiminnassa saavutettavuus on toistaiseksi otettu huomioon hyvin vaihtelevasti. Saavutettavuuskartoitusten tekeminen on kuitenkin aloitettu ja parannustoimia on sekä suunniteltu että toteutettu. Louhisaaren kartanolinnassa saavutettavuutta kartoitettiin laajasti vuonna 2004 ACCU-hankkeen yhteydessä. Seurasaaren museorakennusten sekä palvelujen ja tarjonnan saavutettavuutta kartoitettiin vuosina Molemmat kartoitukset teki Valtion taidemuseon Kulttuuria kaikille -palvelu. Kulttuurien museossa oma henkilökunta teki tarkistuslistojen mukaisen saavutettavuuskartoituksen syksyllä20 Kartoitus Näyttelyt-asiantuntijaryhmä kartoitti Kansallismuseon näyttelyiden saavutettavuutta Museo kaikille, pohjoismainen esteettömyys- ja saavutettavuusopas -kirjan tarkistuslistojen avulla. Sen perusteella yleisö- ja näyttelytilojen esteettömyys on peruskorjauksen yhteydessä otettu huomioon, mutta vanha museorakennus asettaa omat rajoituksensa ihmisten liikkumiselle. Fyysisen ja sisällöllisen toteutuksen osalta Kansallismuseon perusnäyttely ei ole kaikilta osin saavutettava. Perusnäyttelyssä on useita osia, joiden saavutettavuutta on mahdollista parantaa pienehköillä teknisillä ratkaisuilla. Näyttelykohteiden kartoituksissa on selvitetty (Kansallismuseota lukuun ottamatta) lähinnä kohteiden fyysisiä ominaisuuksia ja mahdollisuuksia liikkua niissä esteettömästi. Näyttelyiden sisällöllistä saavutettavuutta ei toistaiseksi ole kartoitettu vastaavalla tavalla. Käytännön työssä sisällölliseen saavutettavuuteenkin on kuitenkin pyritty kiinnittämään huomiota. Kulttuurien museossa näkövammaisten käytettävissä on kansio, jossa on kosketeltavia materiaalinäytteitä ja pistekirjoitustekstit. Arkeologiakeskus Untamalan kesän 2006 näyttelyssä oli pistekirjoituksella tekstitettyä kohomateriaalia ja kosketeltavia esineitä. Louhisaaren kartanolinnaan on hankittu ja hankitaan lisää kosketeltavia huonekalujen pienoismalleja. Osaa esillä olevista muotokuvista voi tutkia myös kohokuvien ja pistekirjoituksen avulla. Kesällä 2006 Louhisaaren alueesta valmistui myös kohokartta sekä siihen liittyvä kosketeltava pienoismalli. Kansallismuseossa avattiin yleisölle marraskuussa 2006 työpaja Vintti, joka on pysyvä perusnäyttelyn osa. Vintti on uudenlainen, aktiivinen toiminta- ja oppimisympäristö, ja se toimii perusnäyttelyiden tukena. Kaikkeen tilassa esillä olevaan saa koskea. Tehtävien avulla aktivoidaan kävijöitä oivaltamaan itse Suomen historian perusasioita. Eri-ikäiset ja -taustaiset käyttäjät testasivat Vinttiä ennen sen avaamista. Vinttiä kehitetään edelleen niin, että se tuottaa iloa ja oppimiskokemuksia mahdollisimman monille kävijäryhmille. Vuonna 2008 yleisölle avautuvassa uudessa Suomen merimuseossa saavutettavuus pyritään ottamaan huomioon sekä tilojen että toimintojen suunnittelussa. Useissa Museoviraston käyntikohteissa fyysinen saavutettavuus ja siihen mahdollisesti liittyvät ongelmat on ilmoitettu niiden verkkosivuilla saavutettavuus-valikon alla. Sivuilla ei toistaiseksi ole tietoja näyttelyiden ja käyntikohteiden tiedollisesta ja sisällöllisestä saavutettavuudesta. Virikkeitä saadaan myös haistamalla ja koskettamalla. Mikko Karhula, MV ja Hanna Forssell, MV. 20 Näytä lisää
EDUSKUNNAN ESTEETTÖMYYS- JA SAAVUTETTAVUUSSELVITYS DEMOKRATIA KAIKILLE DEMOKRATI FÖR ALLA
Eduskunnan esteettömyystyöryhmä EDUSKUNNAN ESTEETTÖMYYS- JA SAAVUTETTAVUUSSELVITYS DEMOKRATIA KAIKILLE DEMOKRATI FÖR ALLA 2 SISÄLLYS EDUSKUNNAN ESTEETTÖMYYS- JA SAAVUTETTAVUUSSELVITYS 1. Johdanto Demokratia Lisätiedot Museovirastosta Suomen kulttuuriperintökeskus
Opetusministeriö Undervisningsministeriet Kulttuuri Museovirastosta Suomen kulttuuriperintökeskus Museovirasto-selvityksen seurantaryhmän raportti ja kehittämisehdotukset Opetusministeriön työryhmämuistioita Lisätiedot MUSEOVIRASTON TOIMINTA- JA TALOUSSUUNNITELMA -EHDOTUS 2014-2017
MUSEOVIRASTON TOIMINTA- JA TALOUSSUUNNITELMA -EHDOTUS 2014-2017 Tarkistettu 6.11.2012 1 SISÄLTÖ 1. TOIMINTAYMPÄRISTÖN MUUTOS... 3 2. MUSEOVIRASTON TOIMINNAN PAINOPISTEALUEET 2014-2017... 5 3. SUOMEN KANSALLISMUSEO... Lisätiedot Suomen kansallismuseon. kokoelmapoliittinen. ohjelma
Suomen kansallismuseon kokoelmapoliittinen ohjelma Työryhmä Ritva Wäre, puheenjohtaja, 31.3.2009 asti Outi Järvinen, jäsen ja työtä koordinoinut sihteeri Elina Anttila, 30.11.2008 asti Helena Edgren Outi Lisätiedot VAMMAISPOLIITTINEN OHJELMA 2013-2020. Salon kaupunki Tehdaskatu 2, 24100 SALO PL 77, 24101 SALO www.salo.fi salo@salo.fi Y-tunnus: 0139533-1
1(31) VAMMAISPOLIITTINEN OHJELMA 2013-2020 Sosiaali- ja terveyslautakunta 31.10.2012 2(31) Sisällys 1 VAMMAISPOLIITTISEN OHJELMAN TAVOITTEET... 3 1.1 Ohjelman tausta... 3 2 VAMMAISUUDEN MÄÄRITTELY... 5 Lisätiedot Valtionhallinnon viestintäsuositus
Valtionhallinnon viestintäsuositus Valtioneuvoston kanslian määräykset, ohjeet ja suositukset 2/2010 Valtionhallinnon viestintäsuositus Valtioneuvoston kanslian määräykset, ohjeet ja suositukset 2/2010 Lisätiedot Kohti esteetöntä tietoyhteiskuntaa
Suomen itsenäisyyden juhlarahasto Kohti esteetöntä tietoyhteiskuntaa Marjo Rauhala-Hayes, Päivi Topo ja Anna-Liisa Salminen SITRA 172 Helsinki 1998 1 Tämä teos kuuluu Suomen itsenäisyyden juhlarahaston Lisätiedot YLLÄTTÄVÄN HYVÄ KIRJASTO!
YLLÄTTÄVÄN HYVÄ KIRJASTO! EHDOTUS HÄMEENLINNAN, KOUVOLAN JA LAHDEN KIRJASTOJEN LAATUKÄSIKIRJAKSI Hanna Kaisti 2014 Hämeenlinnan kaupunginkirjasto-maakuntakirjasto Kouvolan kaupunginkirjasto-maakuntakirjasto Lisätiedot PIEKSÄMÄEN KAUPUNGIN VAMMAISPOLIITTINEN OHJELMA VUOSILLE 2012-2015
Liite nro 1 Ptlk 16 8.~P~QN?~ 1 ::~ ~ t 4 - PIEKSÄMÄKI KAIKILLE PIEKSÄMÄEN KAUPUNGIN VAMMAISPOLIITTINEN OHJELMA VUOSILLE 2012-2015 SISÄLLYS 2 LÄHTÖKOHTA JA TAVOITTEET 3 1. OIKEUS OMAEHTOISEEN ELÄMÄÄN 4 Lisätiedot Esteetön opiskelu yliopistoissa
Opetusministeriö Undervisningsministeriet Esteetön opiskelu yliopistoissa Opetusministeriön julkaisuja 2005:6 Elina Laaksonen Esteetön opiskelu yliopistoissa Opetusministeriön julkaisuja 2005:6 Elina Lisätiedot Kuntien verkkoviestintäohje
Kuntien verkkoviestintäohje Toimittanut Pi Krogell-Magni Kirjoittajat Tony Hagerlund Johanna Ilves Teija Järvelä Pi Krogell-Magni Alina Kujansivu Leena Kuupakko Tommy Lahti Päivi Lazarov Eija Marttila Lisätiedot VIESTINTÄÄ KAIKILLE Saavutettavan viestinnän opas kulttuuritoimijoille
VIESTINTÄÄ KAIKILLE Saavutettavan viestinnän opas kulttuuritoimijoille Outi Salo VIESTINTÄÄ KAIKILLE Saavutettavan viestinnän opas kulttuuritoimijoille Kirjoittaja: Outi Salo Ohjausryhmä: Aura Linnapuomi, Lisätiedot Esteetön suunnittelu Suomessa
Aalto-yliopisto Teknillinen korkeakoulu Insinööritieteiden ja arkkitehtuurin tiedekunta Konetekniikan tutkinto-ohjelma Esteetön suunnittelu Suomessa Kandidaatintyö 14.12.2010 Pauli Immonen AALTO-YLIOPISTO Lisätiedot LIIKKUMISEN ESTEISTÄ AJAN HALLINTAAN. Esteettömyyden hyvät käytännöt ja kovat kokemukset
LIIKKUMISEN ESTEISTÄ AJAN HALLINTAAN Esteettömyyden hyvät käytännöt ja kovat kokemukset korkea-asteen oppilaitoksissa ESOK hanke Esteetön opiskelu korkea-asteen oppilaitoksissa 2006 2009 www.esok.fi Paula Lisätiedot KOKOELMAPOLIITTINEN OHJELMA
S A L O N T A I D E M U S E O V E T U R I T A L L I KOKOELMAPOLIITTINEN OHJELMA RC 1.0 8.3.2010 TYÖRYHMÄ: Pirjo Juusela-Sarasmo Ulla Leino Jonni Saloluoma SISÄLLYS: 1. JOHDANTO 4 1.1 Museotoiminnan perusteet Lisätiedot Johdanto 1. Aikaisemmat tutkimukset 2. Vastaajat 3. Yhteenveto kyselyn tuloksista 3. Kyselyn tulokset kysymysryhmittäin 5
Johdanto 1 Aikaisemmat tutkimukset 2 Vastaajat 3 Yhteenveto kyselyn tuloksista 3 Kyselyn tulokset kysymysryhmittäin 5 Fyysinen saavutettavuus 6 Aistienvarainen saavutettavuus 6 Taloudellinen saavutettavuus Lisätiedot Kunta viestintäostoksilla
MERJA OLARI-SINTONEN JARI SEPPÄLÄ, SIRPA PALO, TEIJA JÄRVELÄ, PÄIVI RAINIO Kunta viestintäostoksilla Opas viestintä- ja markkinointipalvelujen hankintaan Kirjoittajat: Merja Olari-Sintonen, FM, Suomen Lisätiedot SISÄLLYSLUETTELO. Kuopion kaupunki Viestintäohje on hyväksytty kaupunginhallituksessa 17.2.2014
VIESTINTÄOHJE Kuopion kaupunki Viestintäohje on hyväksytty kaupunginhallituksessa 17.2.2014 SISÄLLYSLUETTELO 1 KUOPION KAUPUNGIN VIESTINTÄ...4 1.1 Viestintäohjeen lähtökohdat...5 1.2 Viestinnän periaatteet...8 Lisätiedot käyttöön Taiteen uranuurtajat Korkeakoulutetut agendalle Visiona saavutettavuus Kierrätys tuotteistuu JUTTUTYYPPI
JUTTUTYYPPI käyttöön OSATYÖKYKYISTEN TYÖLLISTYMISEN ERIKOISLEHTI 2/2014 Taiteen uranuurtajat Korkeakoulutetut agendalle Visiona saavutettavuus Kierrätys tuotteistuu KYVYT KÄYTTÖÖN 2/2014 PÄÄKIRJOITUS Anne Lisätiedot Museoiden johtamis- ja
Altistutaan asiakkaille! Museoiden johtamis- ja toimintamallit muutoksessa Ulla Teräs, Eeva Teräsvirta Altistutaan asiakkaille! Museoiden johtamis- ja toimintamallit muutoksessa Keskustelunavaus Julkaisija: Lisätiedot Seniorit tieto- ja viestintätekniikan käyttäjiksi. Vertaisohjauksen hyvät käytännöt TIEKE TIETOYHTEISKUNNAN KEHITTÄMISKESKUS RY:N JULKAISUSARJA
TIEKE TIETOYHTEISKUNNAN KEHITTÄMISKESKUS RY:N JULKAISUSARJA 36 TIEKE TIETOYHTEISKUNNAN KEHITTÄMISKESKUS RY:N JULKAISUSARJA 1 Seniorit tieto- ja viestintätekniikan käyttäjiksi Vertaisohjauksen hyvät käytännöt Lisätiedot sivu 6 sivu 14 sivu 22 Arkistolaitoksen asiakaslehti 3/2011 Sähköinen tilauspalvelu jo käytössä Kunnallinen asiakirjahallinto sai wiki-oppaan
Arkistolaitoksen asiakaslehti 3/2011 sivu 6 Sähköinen tilauspalvelu jo käytössä sivu 14 Kunnallinen asiakirjahallinto sai wiki-oppaan sivu 22 Puoli vuosisataa vaihto-oppilaita 2 akti 3/2011 akti 3/2011 Lisätiedot Kouvolan kaupungin VIESTINTÄOHJE
Kouvolan kaupungin VIESTINTÄOHJE SISÄLTÖ 1. 2. 2.1 2.2. 3. 3.1 3.2 3.3 3.4 3.5 3.6 4. 4.1 4.2 4.3 4.4 4.5 5. 5.1 5.2 5.3 5.4 5.5 5.6 5.7 Viestintäohjeen tavoitteet Strategiset lähtökohdat Kouvolan kaupunkistrategia Lisätiedot EUSE Toolkit. Tuetun työllistymisen työkalupakki
EUSE Toolkit Tuetun työllistymisen työkalupakki EUSE Toolkit Tuetun työllistymisen työkalupakki Alkuperäisteos: EUSE TOOLKIT Alkuperäisteoksen suomennettu versio: EUSE Tuetun työllistymisen työkalupakki Lisätiedot Mediakasvatus yleisissä kirjastoissa: suosituksia ja suuntaviivoja
Mediakasvatus yleisissä kirjastoissa: suosituksia ja suuntaviivoja Mediakasvatus on joukkuelaji 3 Rohkaisuksi 4 1. Mitä mediakasvatus on? 5 1.1 Miksi mediakasvatusta kirjastossa? 6 1.2 Kirjasto - mediakasvatuksen Lisätiedot VANTAA. Vantaan kasvatus- ja koulutuspoliittinen ohjelma 2011 2016
VANTAA Vantaan kasvatus- ja koulutuspoliittinen ohjelma 2011 2016 Sivistystoimi 2011 Sisällysluettelo Esipuhe... 4 1 Johdanto... 5 2 Kasvatus- ja koulutuspoliittisen ohjelman lähtökohdat... 6 2.1 Näkökulmia Lisätiedot Tasa-arvosuunnitelma Vasemmistonuoret ry
Tasa-arvosuunnitelma Vasemmistonuoret ry Sisällysluettelo 3 Johdanto 4 Mihin tasa-arvosuunnitelmaa tarvitaan? 6 Miten tasa-arvosuunnitelmaa toteutetaan 10 Stereotypiat ja normit 12 Syrjintä 18 Kiusaaminen Lisätiedot KAINUUN KOTITYÖPALVELUALAN VIESTINTÄSUUNNITELMA
KAINUUN KOTITYÖPALVELUALAN VIESTINTÄSUUNNITELMA viestinnän periaatteita, sääntöjä ja käytänteitä kotityöpalvelualalle, yrittäjille ja koulutuksen järjestäjälle Sisältö 1. Johdanto... 3 2. Lähtökohdat... Lisätiedot Aktiivinen kansalaisuus ja avoimet oppimisympäristöt tulevaisuudessa
Kirsi Saloniemi Aktiivinen kansalaisuus ja avoimet oppimisympäristöt tulevaisuudessa Aktiivi-hankkeen ennakointiraportti Kemi-Tornion ammattikorkeakoulun julkaisuja Sarja B. Raportit ja selvitykset 3/2011 Lisätiedot Kauppatieteellinen tiedekunta Johtaminen Kandidaatintutkielma
Kauppatieteellinen tiedekunta Johtaminen Kandidaatintutkielma SOSIAALISEN MEDIAN KÄYTTÖ REKRYTOINNISSA TYÖNANTAJAN NÄKÖKULMASTA The Use of Social Media in Recruiting From the Perspective of Employer 11.5.2014 Lisätiedot 2016 © DocPlayer.fi Yksityisyyskäytäntö | Palveluehdot | Palaute